








Proiect 

L E G E

pentru modificarea şi completarea Legii Republicii Moldova

cu privire la avocatură nr. 1260-XV din 19.07.2002


Parlamentul adoptă prezenta lege organică.


Art. I  Legea cu privire la avocatură nr.1260 din 19.07.2002 (Monitorul Oficial al Republicii Moldova, nr. 126-127,/1001) cu modificările şi completările ulterioare se completează după cum urmează :
 


1. La art. 11 după alin. (3) se introduce un nou aliniat (4) care va avea următorul cuprins:


“ (4) La admiterea în profesia de avocat sunt scutite de efectuarea stagiului profesional şi susţinerea examenului de calificare, persoanele care au cel puţin 5 ani vechime în muncă în funcţia de judecător sau procuror, care şi-au încetat activitatea din motive neimputabile ;


Aliniatul (3) va deveni respectiv aliniatul (4)


2. La art. 17 după alin. (2) se introduce un nou aliniat (3) care va avea următorul cuprins :

 
(3) Pentru persoanele prevăzute la alin. (4) al art. 11 licenţa pentru exercitarea profesiei de avocat se eliberează de către Ministerul Justiţiei în termen de 10 zile de la data depunerii actelor prevăzute la alin. 2 al art. 19.


 Aliniatele 3,4 şi 5 vor deveni respectiv aliniatele 4,5 şi 6.


3. Art.19 se completează cu un nou aliniat (2) care va avea următorul cuprins : 


(2) Pentru obţinerea licenţei de exercitare a profesiei de avocat, persoanele prevăzute la alin. (4) al art. 11 prezintă Ministerului Justiţiei următoarele acte :


a) cererea de eliberare a licenţei pentru exercitarea profesiei de avocat;

 
b) copia buletinului de identitate (cu indicarea codului de identificare);


c) copia diplomei de absolvire a facultăţii de drept;


d) copia carnetului de muncă;


e) cazierul judiciar;


f) certificatul medical despre starea psihică;


g) recipisa de achitare a plăţii pentru licenţă (se prezintă în ziua eliberării licenţei).


Art. II Prezenta lege intră în vigoare la data publicării.

Preşedintele Parlamentului

                                                Notă informativă

la proiectul de lege privind modificarea şi completarea

Legii Republicii Moldova cu privire la avocatură

nr. 1260-XV din 19.07.2002


Prin proiectul de lege propus spre examinare Parlamentului se solicită discutarea şi adoptarea  unor modificări şi completări la Legea  nr. 1260-XV din 19.07.2002 cu privire la avocatură, pentru asigurarea unui cadru echitabil  al exercitării profesiei de avocat de către persoanele care dispun de un nivel teoretic si practic necesar  pentru exercitarea acestei profesii.

            Modificările şi completările propuse în acest proiect, vor conduce la armonizarea legislaţiei Republicii Moldova  şi va permite aplicarea  unui  sistem general de recunoaştere a calificării profesionale a persoanelor care s-au manifestat cu succes  timp de mai mulţi ani în domeniile publice  pentru a exercita şi a asigura apărarea drepturilor şi intereselor legitime ale societăţii, ale autorităţilor publice centrale şi locale, ale instituţiilor publice şi de interes public, ale  persoanelor fizice şi juridice de drept public,  în slujba cărora s-au aflat   în conformitate cu prevederile Constituţiei şi legislaţiei naţionale, cum sunt procurorii, judecătorii, consilieri ai Curţii constituţionale, Avocaţii parlamentari, persoanele care au îndeplinit funcţii de specialitate juridică în aparatul Parlamentului, Guvernului şi Preşedinţiei, precum şi persoanele care au titlu ştiinţific în domeniul dreptului .


Este de la sine înţeles că aceste  categorii de profesionişti dispun de toate cunoştinţele şi aptitudinile necesare pentru exercitarea profesiei de avocat, reieşind din  experienţa acumulată în activităţile lor anterioare. Pe parcursul exercitării profesiilor anterioare prin cerinţele legislaţiei care reglementează activitatea acestor categorii de profesii,  ei sunt supuşi periodic la diverse testări, evaluări în scopul aprecierii calificării profesionale şi atribuirii gradelor de clasificare. 


Astfel este incorect şi inechitabil de a li se impune acestor categorii de persoane, aşa cum este prevăzut în actuala lege cu privire la avocatură, să efectueze stagiune pe un termen de până la un an şi să susţină examenul de admitere în avocatură, asemenea unor specialişti începători, în cazul  când persoanele care fac parte din categoriile menţionate în proiectul de lege, vor dori să-şi schimbe profesiile deţinute în una liberă şi independentă cum este avocatura.
   


Prezenţa unor asemenea cerinţe faţă de categoriile de profesionişti menţionaţi  se poate considera drept un impediment la libertatea alegerii profesiei şi a locului de  muncă. 


Curtea Constituţională a Republicii Moldova şi-a expus părerea sa în aceasta privinţă încă în anul 1999 când a  analizat constituţionalitatea unor prevederi din Legea anterioara cu privire la avocatura. Prin HOTĂRÂREA nr. 8 din 15.02.2000 privind controlul constituţionalităţii unor prevederi din Legea nr. 395-XIV din 13 mai 1999 "Cu privire la avocatură" Curtea a recunoscut drept  constituţionale prevederile art. 6 alin. 3  din Legea anterioară cu privire la avocatură, conform cărora erau scutite de examenul de calificare persoanele care au cel puţin 5 ani vechime în muncă în funcţia de judecător sau procuror, ori au grad ştiinţific în domeniul dreptului şi a menţionat că  Parlamentul, ca unica autoritate legislativă a statului, este în drept să adopte o normă prin care persoanele care au o bună pregătire pentru exercitarea profesiei de avocat să fie scutite de examenul de calificare.


În contextul celor expuse propun Parlamentului spre examinare şi adoptare  proiectul de lege nominalizat.







Deputat în Parlament
